- Hindi News
- National
- कागजों में ई कक्ष बनाकर लाखों का चूना लगाया था बागोदा पंचायत सचिव को नौकरी से हटाया, कानूनी कार्
कागजों में ई-कक्ष बनाकर लाखों का चूना लगाया था बागोदा पंचायत सचिव को नौकरी से हटाया, कानूनी कार्रवाई भी होगी
पद का दुरुपयोग कर सरकार को लाखों रुपए का चूना लगाने वाले कालापीपल क्षेत्र की ग्राम पंचायत बागोदा के सचिव रघुनंदन शर्मा को गुरुवार को जिपं सीईओ वीरेंद्रसिंह रावत ने नौकरी से हटा दिया। सचिव ने प|ी और माता-पिता को गलत तरीके से योजना का लाभ दिलाया था। साथ ही पंचायत में बनने वाला ई-कक्ष कागजों में बनाकर सरकार को सीधे 4 लाख का चूना लगाया है।
शिकायत मिलने के बाद करीब तीन माह पहले तात्कालीन जिपं सीईओ सुदेश मालवीय ने सचिव शर्मा को निलंबित कर दिया। निलंबन के दौरान मामले की जांच की गई। जांच में यह पाया कि बागोदा के पंचायत सचिव शर्मा ने प|ी अरुणा शर्मा का नाम बीपीएल सूची में जुड़वाया। साथ ही माता-पिता को वृद्धावस्था पेंशन योजना का लाभ दिलवाया। माता गीताबाई को कपिलधारा योजनांतर्गत कूप के लिए राशि प्रदान करना पाया गया। शर्मा के उक्त कृत्य को देखते हुए जिला पंचायत सीईओ ने मप्र पंचायत सेवा (अनुशासन तथा अपील) नियम 1999 के तहत सचिव शर्मा को नौकरी से हटा दिया।
जपं स्तर के अधिकारी भी दोषी- करीब दो माह पहले शाजापुर आए शिकायतकर्ता गांव के विजेंद्रसिंह ने बताया गांव में एक किमी सीसी निर्माण के लिए जपं ने 12.45 लाख रु. की स्वीकृति दी। सीसी रोड के बजाय मुरम और गिट्टी डालकर ही सचिव ने 12.26 लाख रु. निकाल लिए, जबकि भुगतान करने से पहले जपं के इंजीनियर मौका मुआयना करते हैं। इंजीनियर की रिपोर्ट मिलने के बाद ही संबंधित को राशि दी जाती है, यानी इस काम में जपं कर्मचारी भी बराबर के दोषी है।
भास्कर ने उजागर किया था
26 नवंबर के अंक में कागज में ही ई-कक्ष का निर्माण होना बताकर सचिव ने निकाले 4 लाख रु. शीर्षक से खबर प्रकाशित की। इसके बाद प्रशासनिक स्तर पर जांच शुरू हुई और जांच रिपोर्ट आने के बाद गुरुवार को सचिव को नौकरी से ही हटा दिया।
26 नवंबर को भास्कर में प्रकाशित खबर।
वसूली के साथ कानूनी कार्रवाई भी
संबंधित सचिव से वसूली करने के साथ ही कानूनी कार्रवाई भी की जाएगी। रही बात जनपद के अन्य कर्मचारियों के मिले होने की तो यदि ऐसी शिकायत आएगी तो उसकी भी जांच कराकर दोषियों पर कार्रवाई करेंगे। वीरेंद्रसिंह रावत, सीईओ जिपं शाजापुर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva